Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 10/13/5506	Martin, 7.2.2013
EEČ : 2-40-31-2013

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Martin
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
1.	s cieľom získať neoprávnený prospech dňa 21. 02. 2007 v Martine na Ul. Dúbravca 3 v predajni spoločnosti OKAY Slovakia, s. r. o., Bratislava aj napriek tomu, že nebol nikde zamestnaný, uzatvoril so spoločnosťou Home Credit Slovakia, a.s., Piešťany Úverovú zmluvu č. 3702135851, na základe ktorej by mu inak nebol poskytnutú úvere v sume 22.956,- Sk /762 ,- €/ na kúpu LCD televízora zn. LG, lebo uviedol nepravdivé údaje o jeho zamestnaní a čistom mesačnom príjme, úver sa zaviazal splácať v 12 mesačných splátkach po 1.913,- Sk /63,50,- €/  od 21. 03. 2007 do 25. dňa v nasledujúcich mesiacoch, ale následne neuhradil ani jednu splátku, čím spôsobil spoločnosti Home Credit Slovakia, a. s., so sídlom Teplická 7434/147, Piešťany, IČO: 36 234 176, škodu v sume 22.956.- Sk /762,- €/,
2.	 s cieľom získať neoprávnený prospech dňa 02. 03. 2007 v Martine na Ul. Bottova 2 v predajni WOODLAND aj napriek tomu, že nebol nikde zamestnaný, uzatvoril so spoločnosťou Money, a. s., XXXXX o úvere č. 1182715609, na základe ktorej by mu inak nebol poskytnutý úver v sume 10.493,- Sk / 348,- €/ na kúpu píly, lebo uviedol nepravdivé údaje o jeho zamestnaní a čistom mesačnom príjme, úver a zaviazal splácať v 12 mesačných splátkach po 1.091,- Sk /36,21,- €/  od 02. 06. 2007 do 2. dňa v nasledujúcich mesiacoch, ale následne neuhradil ani jednu splátku, čím spôsobil spoločnosti XXXXX Money, a. s., so sídlom Bottova 7, Bratislava , IČO: 17 324 220, škodu v sume 10.493,- Sk /348,30,- €/

lebo je trestné stíhanie neprípustné podľa § 9 odsek 1 písmeno d
Odôvodnenie:
Vyšetrovateľ Okresného riaditeľstve PZ, Úrade justičnej a kriminálnej polície v Martine vykonával pod ČVS:ORP-847/OEK-MT-2007 vyšetrovanie v trestnej veci obvineného XXXXX, nar. 29. 11. 1953 pre prečin  podvodu podľa § 222 ods. 1 Trestného zákona,  ktorého sa mal dopustiť na tom skutkovom základe, ako je uvedené vo výrokovej časti tohto uznesenia. 

Po skončení vyšetrovania vyšetrovateľ PZ predložil na tunajšiu prokuratúru spisový materiál spolu s návrhom na zastavenie trestného stíhania obvineného XXXXX podľa § 215 ods. 1 písm. d/ Trestného poriadku  s poukazom na § 9 ods. 1 písm. d/ Trestného poriadku. 

Po preskúmaní príslušného spisového materiálu som zistil, že návrh vyšetrovateľa PZ na zastavenie trestného stíhania  obvineného XXXXX vyšetrovateľa PZ je dôvodný.
 
	Vyšetrovateľ PZ v rámci vyšetrovania v predmetnej trestnej veci vypočul obvineného XXXXX, svedkyňu poškodenú XXXXX, svedka XXXXX, svedkyňu XXXXX, svedka XXXXX, svedka XXXXX a svedka poškodeného XXXXX. Do spisu ďalej zabezpečil viaceré relevantné listinné dôkazy a to najmä zmluvy o úvere, plnomocenstvá, správy na obvineného, obchodné úverové zmluvné podmienky, výpisy z obchodného registra, exekučné príkazy, rozsudky Okresného súdu v Martine, odpis z registra trestov a oznámenie o úmrtí obvineného XXXXX.

	Z výsledkov doposiaľ vykonaného dokazovania vyplýva dostatočne odôvodnený záver o tom, že sa obvinený XXXXX dopustil skutku, ktorý mu je kladený za vinu a tento skutok pozostávajúci z dvoch čiastkových úrokov vykazuje zákonné znaky horeuvedeného trestného činu.

	Vyšetrovateľ PZ dňa 07. 01. 2013 do spisu zabezpečil odpis registra trestov obvineného XXXXX, z ktorého vyplýva, že táto osoba je evidovaná ako mŕtva, pričom zomrela dňa 21. 03. 2010. Na základe tohto listinného dôkazu vyšetrovateľ PZ dňa 11. 01. 2013 zabezpečil z Matričného úradu Mesta Žilina oznámenie o úmrtí obvineného XXXXX, z ktorého vyplýva, že tento zomrel dňa 21. 03. 2010 v Žiline. Toto oznámenie o úmrtí je evidované na tomto Matričnom úrade v knihe úmrtí vo zväzku XXXXX ročník XXXXX na strane XXXXX pod poradovým číslom XXXXX

	Podľa § 9 ods. 1 písm. d) Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Vzhľadom na to, že podľa zabezpečených dôkazov skutky uvedené vo výrokovej časti tohto uznesenia spáchal obvinený XXXXX, ktorý už nežije, v trestnom stíhaní tejto osoby nemožno ďalej pokračovať a musí byť zastavené.

Vzhľadom na vyššie uvedené skutočnosti ako aj citované zákonné ustanovenia som preto rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Konečný
prokurátor